

ΕΛΛΗΝΙΚΗ ΔΗΜΟΚΡΑΤΙΑ

**ΝΠΔΔ «ΔΗΜΟΤΙΚΗ ΠΙΝΑΚΟΘΗΚΗ**

**ΛΑΡΙΣΑΣ ΜΟΥΣΕΙΟ Γ.Ι. ΚΑΤΣΙΓΡΑ»**

**ΔΙΑΤΑΓΜΑ 22127/1983 ΦΕΚ/724 14.12.83 ΦΕΚ1765/5.8.11**

**Γ. Παπανδρέου 2- Τ.Κ. 41334** ΝΕΑΠΟΛΗ ΛΑΡΙΣΑΣ

Πληροφορίες: M. Παπουτσή

Τηλ.: 2410 670496

E-mail: papoutsi@katsigrasmuseum.gr

site: [www.katsigrasmuseum.gr](http://www.katsigrasmuseum.gr)

 Λάρισα, 13-08-2024

 Αρ. Πρωτ.: 1804

**ΠΡΟΚΗΡΥΞΗ - ΑΝΑΚΟΙΝΩΣΗ 1/2024**

**Για την πρόσληψη διδακτικού προσωπικού με σύμβαση εργασίας ιδιωτικού δικαίου ορισμένου χρόνου (ΙΔΟΧ), επί ωρομισθία, στη Δημοτική Πινακοθήκη Λάρισας-Μουσείο Γ.Ι Κατσίγρα**

Η Δημοτική Πινακοθήκη Λάρισας-Μουσείο Γ.Ι Κατσίγρα, έχοντας υπόψη:

1. Τις διατάξεις του Π.Δ. 524/1980
2. Τις διατάξεις του άρθρου 21 του ν. 2190/1994 όπως ισχύει και της παρ. 2 του άρθρου 1 του ν.3812/2009 και της παρ. 2 του άρθρου 26 του ν.4325/2015
3. Τις διατάξεις της παρ. 2 του άρθρου 1 του ν. 3812/2009 περί αναμόρφωσης του συστήματος προσλήψεων στο δημόσιο τομέα και άλλες διατάξεις (ΦΕΚ 234Α/28.12.2009).
4. Τις διατάξεις της παρ. 2 του άρθρου 14 του ν. 2190/94 όπως τροποποιήθηκε και ισχύει.
5. Το με ΔΙΠΠ/Φ.1.9/539/11506/31.05.2010 έγγραφο του ΥΠ.ΕΣ.Α.& Η.Δ. σύμφωνα με το οποίο εξακολουθούν να ισχύουν οι διατάξεις του Π.Δ. 524/80 για προσωπικό που εξαιρείται των ρυθμίσεων του ν.3812/09 (π.χ. καλλιτεχνικό προσωπικό).
6. Τον Ο.Ε.Υ. του Ν.Π.Δ.Δ. Δημοτική Πινακοθήκη Λάρισας-Μουσείο Γ.Ι. Kατσίγρα (ΦΕΚ 1662/τ.Β/15-05-2019) .
7. Την υπ’ αριθμ. 33/22-4-2024 (ΑΔΑ:ΡΖΦΡΟΕ78-Ψ7Ο) απόφαση του Διοικητικού Συμβουλίου, περί «Έγκριση αιτήματος για πρόσληψη καθηγητών έτους 2024-2025».
8. Την υπ' αριθμ. 32951/29-5-2024 «Εισηγητική έκθεση για πρόσληψη προσωπικού ιδιωτικού δικαίου ορισμένου χρόνου στο ΝΠΔΔ ‘ΔΗΜΟΤΙΚΗ ΠΙΝΑΚΟΘΗΚΗ ΛΑΡΙΣΑΣ-ΜΟΥΣΕΙΟ Γ.Ι. ΚΑΤΣΙΓΡΑ’ ΔΗΜΟΥ ΛΑΡΙΣΑΙΩΝ (ΔΠΛ-ΜΓΙΚ) με αντίτιμο» δεκαοχτώ (18) θέσεων του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.
9. Την υπ' αριθμ. 50167/27-06-2024 (ΑΔΑ: 97ΦΖ46ΜΤΛ6-8Ξ9) Απόφαση Υπουργείου Εσωτερικών για την «Έγκριση πρόσληψης προσωπικού με σχέση εργασίας ιδιωτικού δικαίου ορισμένου χρόνου για την κάλυψη αναγκών με την παροχή υπηρεσιών έναντι αντιτίμου».
10. Την υπ’ αριθ. 64/2024 (AΔΑ:6ΑΝΡΟΕ78-ΞΔΠ) απόφαση του Διοικητικού Συμβουλίου της ΔΠΛ-ΜΓΙΚ περί «Καθορισμός ειδικοτήτων για την προκήρυξη των Καθηγητών του Ελεύθερου Εργαστηρίου»
11. Την υπ’ αριθμ. 65/2024 (ΑΔΑ: 6229ΟΕ78-8Κ1) απόφαση του Διοικητικού Συμβουλίου της ΔΠΛ-ΜΓΙΚ περί «Καθορισμός προσόντων για την πρόσληψη Καθηγητών στο Ελεύθερο Εργαστήρι)»
12. Την υπ’ αριθμ. 56/12-07-2024 (ΑΔΑ:6ΝΛΨΟΕ78-ΞΒΜ) απόφαση του Διοικητικού Συμβουλίου της ΔΠΛ-ΜΓΙΚ για «Πρόταση για τη σύσταση τριμελούς Επιτροπής του 524/1980»
13. Την υπ’ αριθμ. 45629/9-8-2024 (ΑΔΑ: 9Ξ25ΟΡ10-ΥΚΑ) απόφαση του Γραμματέα της Αποκεντρωμένης Διοίκησης Θεσσαλίας – Στερεάς Ελλάδας περί «Καθορισμός τριμελούς επιτροπής σύμφωνα με το ΠΔ 524/1980 για την πρόσληψη προσωπικού με συμβάσεις ΙΔΟΧ στο ΝΠΔΔ «Δημοτική Πινακοθήκη Λάρισας-Μουσείο Γ.Ι. Κατσίγρα» Ν. Λάρισας»
14. Την κείμενη νομοθεσία και νομολογία.

**Α ν α κ ο ι ν ώ ν ε ι:**

**ότι προτίθεται να προσλάβει διδακτικό προσωπικό,** δεκαεπτά (17) άτομα με σύμβαση εργασίας ιδιωτικού δικαίου ορισμένου χρόνου (Ι.Δ.Ο.Χ.) (**επί ωρομισθία**) και με χρονική διάρκεια σύμβασης έως 8 μήνες, για την πλήρωση των θέσεων ωρομίσθιων καθηγητών εκμάθησης εικαστικών-καλλιτεχνικών μαθημάτων (ζωγραφική, κεραμική, χαρακτική) για τη λειτουργία των καλλιτεχνικών-εικαστικών ερασιτεχνικών τμημάτων του Ελεύθερου Εργαστηρίου Εικαστικών & Εφαρμοσμένων Τεχνών της Δημοτικής Πινακοθήκης Λάρισας-Μουσείου Γ. Ι. Κατσίγρα με σκοπό την παροχή υπηρεσιών έναντι αντιτίμου από τους ωφελούμενους χρήστες για την εκπαιδευτική περίοδο 2024-2025, με τις κάτωθι συγκεκριμένες ειδικότητες και κατηγορίες εκπαίδευσης:

**ΠΙΝΑΚΑΣ Α: ΘΕΣΕΙΣ ΠΡΟΣΩΠΙΚΟΥ ΑΡΙΘΜΟΣ-ΕΙΔΙΚΟΤΗΤΕΣ-ΚΑΤΗΓΟΡΙΑ ΕΚΠΑΙΔΕΥΣΗΣ- ΔΙΑΡΚΕΙΑ ΣΥΜΒΑΣΗΣ (ανά κωδικό θέσης)**

| **ΠΙΝΑΚΑΣ Α: ΕΠΙΛΟΓΕΣ ΑΠΑΣΧΟΛΗΣΗΣ (ανά κωδικό απασχόλησης)** |
| --- |
| **Κωδικός θέσης** | **Τόπος εκτέλεσης** | **Ειδικότητα** | **Διάρκεια σύμβασης** | **Αριθμός****ατόμων** |
| 101 | Ελεύθερο Εργαστήρι Εικαστικών & Εφαρμοσμένων Τεχνών της ΔΠΛ-ΜΓΙΚ | ΠΕ ΚΑΛΩΝ ΤΕΧΝΩΝ ΖΩΓΡΑΦΟΙ  | Έως 8 μήνες | 14 |
| 102 | Ελεύθερο Εργαστήρι Εικαστικών & Εφαρμοσμένων Τεχνών της ΔΠΛ-ΜΓΙΚ | ΠΕ ΚΑΛΩΝ ΤΕΧΝΩΝ ΧΑΡΑΚΤΕΣ | Έως 8 μήνες | 1 |
| 103 | Ελεύθερο Εργαστήρι Εικαστικών & Εφαρμοσμένων Τεχνών της ΔΠΛ-ΜΓΙΚ | ΔΕ ΚΕΡΑΜΙΚΗΣ-ΑΓΓΕΙΟΠΛΑΣΤΙΚΗΣ | Έως 8 μήνες | 2 |
| ΣΥΝΟΛΟ | 17 |

|  |
| --- |
| **ΠΙΝΑΚΑΣ Β: ΑΠΑΙΤΟΥΜΕΝΑ (τυπικά & τυχόν πρόσθετα) ΠΡΟΣΟΝΤΑ (ανά κωδικό θέσης)** |
| **Κωδικός θέσης** | **Τίτλος σπουδών και** **λοιπά απαιτούμενα (τυπικά & τυχόν πρόσθετα) προσόντα** |
| **101** | **ΚΥΡΙΑ ΠΡΟΣΟΝΤΑ:*** **Πτυχίο ή Δίπλωμα:** Πτυχίο ειδικότητας Σχολής Καλών Τεχνών αναγνωρισμένων Πανεπιστημίων ή άλλης ισότιμης ανώτατης σχολής εσωτερικού ή εξωτερικού.
 |
| **102** | **ΚΥΡΙΑ ΠΡΟΣΟΝΤΑ:*** **Πτυχίο ή Δίπλωμα:** Πτυχίο ειδικότητας Σχολής Καλών Τεχνών αναγνωρισμένων Πανεπιστημίων ή άλλης ισότιμης ανώτατης σχολής εσωτερικού ή εξωτερικού.
 |
| **103** | **ΚΥΡΙΑ ΠΡΟΣΟΝΤΑ:*** **Πτυχίο ή Δίπλωμα:** ομώνυμος τίτλος τεχνικού-επαγγελματικού Λυκείου-Τομέα Εφαρμοσμένων Τεχνών ή ισότιμος τίτλος σχολών αλλοδαπής.
 |

**Γενικά προσόντα:**

1. Τίτλοι Σπουδών συναφείς με την ειδικότητα της αίτησης του υποψηφίου για την πρόσληψη.
2. Αποδεδειγμένη καλλιτεχνική δραστηριότητα και επαγγελματική εμπειρία στο χώρο.
3. Οι άνδρες μέχρι τη λήξη της προθεσμίας υποβολής των αιτήσεων να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές.
4. Οι υποψήφιοι δεν θα πρέπει να έχουν κώλυμα κατά το άρθρο 16 του Ν.3584/2007 Κώδικας κατάστασης των Δημοτικών και Κοινοτικών Υπαλλήλων:

 (α) ότι δεν έχουν καταδικαστεί για κακούργημα και δεν έχουν λόγω καταδίκης, στερηθεί τα πολιτικά τους δικαιώματα, έστω και αν έχει λήξει ο χρόνος που ορίστηκε για τη στέρηση,

 (β) ότι δεν έχουν καταδικασθεί για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία απιστία δικηγόρου, δωροδοκία ή δωροληψία, καταπίεσης, παράβαση καθήκοντος, συκοφαντική δυσφήμιση ή εγκλήματα κατά των ηθών ή το νόμισμα,

 (γ) ότι δεν είναι υπόδικοι και δεν έχουν παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε,

 (δ) ότι δεν υπάρχει κώλυμα από απαγόρευση ή δικαστική αντίληψη.

 (ε) Να μην έχουν απολυθεί από άλλη θέση για πειθαρχικούς λόγους ή λόγω καταγγελίας της σύμβασης εργασίας για σπουδαίο λόγο οφειλόμενο σε υπαιτιότητα των εργαζομένων (άρθρο 17 του ν.3584/2007)

1. Θα προτιμηθούν όσοι έχουν ασχοληθεί στο παρελθόν σε σχέση εργασίας με το αντικείμενο της αίτησης τους και ανάλογα με το χρόνο προϋπηρεσίας που θα αποδεικνύεται από τις σχετικές συμβάσεις ή και βεβαιώσεις.
2. Θα ληφθεί υπόψιν η οικογενειακή κατάσταση των ενδιαφερόμενων υποψηφίων.
3. Οι υποψήφιοι θα πρέπει να έχουν ελληνική ιθαγένεια (άρθρο 12 του ν.3584/2007)
4. Να έχουν συμπληρώσει το δέκατο όγδοο (18ο) έτος της ηλικίας του, να μην έχουν υπερβεί το εξηκοστό έβδομο (67ο) έτος, να έχουν τη φυσική υγεία και καταλληλότητα για την εκτέλεση των καθηκόντων της προς πλήρωση θέσης και να μην έχει τα κωλύματα του άρθρου 8 του ν. 3528/2007 (Α΄ 26), με την επιφύλαξη της παρ. 6 του άρθρου 4 του ν. 2207/1994 (Α΄ 65). Για τον υπολογισμό του ανώτατου ορίου ηλικίας, ως ημέρα γέννησης λαμβάνεται πάντοτε η 31η Δεκεμβρίου του έτους γέννησης. Κατ’ εξαίρεση, όσοι έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα, μπορούν να συμμετέχουν σε διαδικασίες πρόσληψης προσωπικού με σχέση εργασίας Ιδιωτικού Δικαίου Ορισμένου Χρόνου έως το εβδομηκοστό (70ό) έτος της ηλικίας τους
5. Να είναι υγιείς, αρτιμελείς και να έχουν φυσική καταλληλότητα για την εκτέλεση των καθηκόντων της θέσης (άρθρο 14 του ν.3584/2007)
6. Να μην έχουν στερηθεί των πολιτικών τους δικαιωμάτων.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι ενδιαφερόμενοι θα πρέπει να υποβάλλουν υποχρεωτικώς τα εξής δικαιολογητικά:

* Αίτηση (υπόδειγμα επισυνάπτεται στην παρούσα)
* Φωτοαντίγραφο των δύο όψεων της αστυνομικής τους ταυτότητας
* Φωτοαντίγραφα τίτλων των σπουδών. Σε περίπτωση πτυχίου ή τίτλου σπουδών της αλλοδαπής επίσημη μετάφραση αυτού στην ελληνική γλώσσα, όπως ορίζουν οι κείμενες διατάξεις (άρθρο 29 ΠΔ 50/2001 και Ν. 148/11914).
* Φωτοαντίγραφο απολυτηρίου λυκείου.
* Φωτοαντίγραφο απολυτηρίου ή απαλλαγής από τον στρατό
* Έγγραφα που να πιστοποιούν συμμετοχή σε καλλιτεχνικές δράσεις (βεβαιώσεις, σεμινάρια κλπ.) για την ειδικότητα που απαιτείται.
* Αποδεικτικό προϋπηρεσίας στο αντικείμενο εάν υπάρχει (υπόδειγμα βεβαίωσης επισυνάπτεται).
* Πιστοποιητικό Οικογενειακής Κατάστασης τελευταίου τριμήνου.
* Φωτοαντίγραφο κάρτας ανεργίας σε ισχύ.
* Υπεύθυνη δήλωση του Ν.1599/1986 ότι δεν έχουν κώλυμα κατά το άρθρο 16 και το άρθρο 17 του Ν.3584/2007 Κώδικας κατάστασης των Δημοτικών και Κοινοτικών Υπαλλήλων και στην οποία επιπλέον όσων αναφέρουν τα άρθρα 16 και 17 του ν. 3584/07 θα δηλώνουν ότι: α) τα στοιχεία που αναφέρονται στην αίτηση συμμετοχής και στο βιογραφικό σημείωμα είναι αληθή, β) για τους άνδρες ότι έχουν εκπληρωθεί οι στρατιωτικές υποχρεώσεις ή έχουν νόμιμα απαλλαγεί, γ) κάθε πράξη του βίου του η οποία θα ασκούσε επιρροή στην κρίση της καταλληλότητας του για την υπηρεσία που προορίζεται, ιδιαίτερα δε εάν τυχόν έχει καταδικαστεί λόγω ποινικού αδικήματος, δ) ότι δεν τελεί υπό απαγόρευση ή δικαστική αντίληψη, ε) ότι δεν παραπέμφθηκε με τελεσίδικο βούλευμα για κάποιο από τα αναφερόμενα στο άρθρο 22 του Π.Δ. 611/77 εγκλήματα έστω και εάν δεν επακολούθησε ποινική δίκη λόγω παραγραφής, καθώς και εάν εκκρεμεί εναντίον του κατηγορία για οποιοδήποτε πλημμέλημα ή κακούργημα, στ) τυχόν τρέχουσα απασχόληση στο δημόσιο ή ιδιωτικό τομέα (παράλληλη απασχόληση) και η) ότι έχει λάβει γνώση των όρων της προκήρυξης και αποδέχεται πλήρως τους όρους αυτής.
* Βιογραφικό σημείωμα όπου θα αναφέρεται η σχετική εκπαίδευση, η γενική προϋπηρεσία στο Δημόσιο ή /και Ιδιωτικό τομέα (σε χρόνια και μήνες) καθώς και αν υπάρχει εμπειρία σε προηγούμενα προγράμματα του Δήμου και των Νομικών του Προσώπων, η επιμόρφωση μέσω σεμιναρίων, η απόκτηση άλλων πτυχίων κλπ.

Οι υποψήφιοι, που πληρούν τις άνω προϋποθέσεις, θα κληθούν, σε συνέντευξη, κατά την κρίση της επιτροπής επιλογής προσωπικού που συστάθηκε με την υπ’ αριθμ. 56/12-07-2024 (ΑΔΑ:6ΝΛΨΟΕ78-ΞΒΜ) απόφαση του Διοικητικού Συμβουλίου της ΔΠΛ-ΜΓΙΚ και συγκροτήθηκε με απόφαση του Γραμματέα της Αποκεντρωμένης Διοίκησης Θεσσαλίας και Στερεάς Ελλάδας με αριθμ. 45629/9-8-2024 (ΑΔΑ: 9Ξ25ΟΡ10-ΥΚΑ) η οποία θα αξιολογήσει, τα πλείονα προσόντα, την εν γένει προσωπικότητα του υποψηφίου και τις διδακτικές μεθόδους.

Όσοι προσληφθούν θα προσκομίσουν ποινικό μητρώο κατά την υπογραφή της σύμβασης καθώς και τυχόν απαραίτητη άδεια εργασίας από την Υπηρεσία τους.

Συμπληρωματικά στοιχεία θα γίνονται δεκτά μέχρι και τη λήξη της προθεσμίας υποβολής κατάθεσης της αίτησης.

**ΕΠΙΣΗΜΑΝΣΗ 1: Κάθε υποψήφιος μπορεί να υποβάλλει αίτηση μόνο για έναν (1) κωδικό ειδικότητας σύμφωνα με τον ανωτέρω πίνακα Α. Υποβολή αίτησης για περισσότερους του ενός (1) κωδικού σημαίνει αυτόματο αποκλεισμό από τη διαδικασία επιλογής.**

**ΠΡΟΘΕΣΜΙΑ ΚΑΙ ΤΟΠΟΣ ΥΠΟΒΟΛΗΣ ΑΙΤΗΣΕΩΝ**

Οι ενδιαφερόμενοι μπορούν να υποβάλουν αιτήσεις στα γραφεία της Δημοτικής Πινακοθήκης Λάρισας-Μουσείο Γ.Ι Κατσίγρα, **από 22 Αυγούστου έως 4 Σεπτεμβρίου 2024** (Δευτέρα - Παρασκευή και ώρες 9.00 π.μ. -14.00μ.μ.) είτε **αυτοπροσώπως κατόπιν τηλεφωνικού ραντεβού (2410670496, 2410623615)**, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή ή μέσω της εφαρμογής **gov.gr**, είτε **ταχυδρομικά με συστημένη επιστολή**, στα γραφεία της υπηρεσίας στην ακόλουθη διεύθυνση: **Γ. Παπανδρέου 2, 41334 Λάρισα**, με επισυναπτόμενα τα παραπάνω αναφερόμενα δικαιολογητικά (η τήρηση της προθεσμίας αποδεικνύεται από τη σχετική σφραγίδα που τίθεται στο φάκελο) **είτε μέσω ηλεκτρονικού ταχυδρομείου** στη διεύθυνση info@katsigrasmuseum.gr σε **ενιαίο αρχείο**, μέσα σε προθεσμία δέκα (10) εργάσιμων ημερών που αρχίζει από την επομένη της δημοσίευσης της παρούσας στον τοπικό τύπο όπως ορίζει το Π.Δ. 524/1980 ή της ανάρτησής της στο κατάστημα της υπηρεσίας μας και στο χώρο ανακοινώσεων του καταστήματος. Η ανωτέρω προκήρυξη καθώς και το έντυπο της αίτησης για συμμετοχή, θα αναρτηθεί και στο site [www.katsigrasmuseum.gr](http://www.katsigrasmuseum.gr) . Επίσης, θα αναρτηθεί στη Διαύγεια.

Η παρούσα διατίθεται ολόκληρη στην ιστοσελίδα της στη διεύθυνση: [**www.katsigrasmuseum.gr**](http://www.katsigrasmuseum.gr)**.**

**ΕΠΙΛΟΓΗ – ΑΝΑΡΤΗΣΗ ΠΙΝΑΚΩΝ**

Η επιλογή των υποψηφίων θα γίνει από την επιτροπή επιλογής προσωπικού που συστάθηκε με την υπ’ αριθμ. 56/12-07-2024 (ΑΔΑ:6ΝΛΨΟΕ78-ΞΒΜ) απόφαση του Διοικητικού Συμβουλίου της Δημοτικής Πινακοθήκης Λάρισας-Μουσείο Γ.Ι Κατσίγρα και συγκροτήθηκε με την υπ’ αριθμ. 45629/9-8-2024 (ΑΔΑ: 9Ξ25ΟΡ10-ΥΚΑ) απόφαση του Γραμματέα της Αποκεντρωμένης Διοίκησης Θεσσαλίας και Στερεάς Ελλάδας) και σύμφωνα με την διαδικασία και τα κριτήρια μοριοδότησης που αναφέρονται στην αναλυτική προκήρυξη. Η συνέντευξη θα πραγματοποιηθεί στις 12 Σεπτεμβρίου 2024.

Συγκεκριμένα η αξιολόγηση των υποψηφίων θα γίνει με βάση τους παρακάτω πίνακες. Στην τελευταία στήλη παρουσιάζεται η βαρύτητα του κάθε άξονα κριτηρίων στην τελική βαθμολογία όλων των υποψηφίων.

|  |  |
| --- | --- |
| Τίτλοι σπουδών | 35 % |
| Προϋπηρεσία | 20 % |
| Συνέντευξη | 25 % |
| Οικογενειακή κατάσταση | 10 % |
| Ανεργία | 10 % |
| **ΣΥΝΟΛΟ** | 100,00% |
|  |  |
|  |  |
| **Μοριοδότηση του κάθε άξονα κριτηρίων** |  |
| **Βαθμολόγηση τυπικών ειδικών προσόντων** | **Κριτήριο βαθμολόγησης** | **Μόρια** | **Ανάλυση μορίων** |
| 1.Τίτλοι σπουδών |  | Μέγιστο 35 |  |
|  | Βασικός τίτλος σπουδών | 25 | Καλώς : 15, Λίαν καλώς: 20, Άριστα: 25 |
|  | Άλλοι παρεμφερείς τίτλοι σπουδών | 10 | Μεταπτυχιακός τίτλος με συνάφεια: 4, Διδακτορικός τίτλος με συνάφεια: 6 |
| 2.Διδακτική προϋπηρεσία στο αντικείμενο | Χωρίς προϋπηρεσία | 10 |
|  | Από 1-7 έτη | 15 |
|  | Από 8 έτη και πάνω | 20 |
| 3. Συνέντευξη |  | Μέγιστο |
|  |  | 25 |
| 4. Οικογενειακή κατάσταση | Άγαμος | 6 |
|  | Έγγαμος | 7 |
|  | Με 1 παιδί | 8 |
|  | Με 2 παιδιά | 9 |
|  | Με 3 παιδιά & πολύτεκνοι | 10 |
| 5. Ανεργία | Από 0-6 μήνες | 0 |
|  | Από 7-12 μήνες | 5 |
|  | Από 13 και πάνω | 10 |

Η επιτροπή μπορεί να ζητήσει από τους υποψηφίους οποιοδήποτε συμπληρωματικό στοιχείο θεωρεί κατάλληλο για την απόδειξη των προσόντων και της καταλληλότητάς τους για την συγκεκριμένη θέση/ειδικότητα. Σε περίπτωση ισοβαθμίας στην τελική κατάταξη λαμβάνεται υπόψη ο βαθμός πτυχίου.

Οι προσωρινοί και οριστικοί πίνακες κατάταξης των υποψηφίων θα αναρτηθούν στον πίνακα ανακοινώσεων της Δημοτικής Πινακοθήκης Λάρισας-Μουσείο Γ.Ι Κατσίγρα καθώς και ηλεκτρονικά στην ιστοσελίδα της Δημοτικής Πινακοθήκης Λάρισας-Μουσείο Γ.Ι Κατσίγρα (www.katsigrasmuseum.gr). Κατά των ανωτέρω αποτελεσμάτων, οι ενδιαφερόμενοι μπορούν να υποβάλλουν ένσταση μέσα σε αποκλειστική προθεσμία πέντε (5) εργάσιμων ημερών, η οποία ξεκινά από την επομένη της ημέρας ανάρτησης των αποτελεσμάτων των προσωρινών πινάκων. Οι ενστάσεις θα εξεταστούν από την αρμόδια επιτροπή η οποία θα εκδώσει τα τελικά αποτελέσματα.

**ΟΡΟΙ ΑΠΑΣΧΟΛΗΣΗΣ**

Τα μαθήματα στο Ελεύθερο Εργαστήρι της Δημοτικής Πινακοθήκης Λάρισας-Μουσείου Γ. Ι. Κατσίγρα θα γίνονται από Τρίτη έως Παρασκευή απογευματινές ώρες και Σάββατο πρωί.

Ο χώρος και ο χρόνος απασχόλησης (ώρες απασχόλησης ημερησίως) των επιλεγέντων προσώπων, θα καθορισθεί ανάλογα με τις υπηρεσιακές ανάγκες, όπως αυτές θα διαμορφωθούν τελικά και θα πρέπει να τηρούνται αυστηρά, σύμφωνα με τις διατάξεις της κείμενης εργατικής και ασφαλιστικής νομοθεσίας. Ειδικότερα, οι προσληφθέντες είναι υποχρεωμένοι να τηρούν τους όρους και τους κανονισμούς της σύμβασης εργασίας, καθώς και τα προγράμματα που θα συντάξουν οι αρμόδιοι, όσον αφορά στην κάλυψη ωρών και το είδος των προγραμμάτων που θα τους ανατεθούν, παρέχοντας στην Δημοτική Πινακοθήκη Λάρισας-Μουσείο Γ.Ι Κατσίγρα το δικαίωμα κλήσης του επόμενου στον πίνακα μοριοδότησης, σε περίπτωση που για οποιοδήποτε λόγο αδυνατούν να καλύψουν τα ωρολόγια προγράμματα.

Όσοι τελικά επιλεγούν να εργαστούν στα προγράμματα θα υπογράψουν σύμβαση εργασίας ιδιωτικού δικαίου ορισμένου χρόνου (Ι.Δ.Ο.Χ.) μερικής απασχόλησης (με ωριαία αποζημίωση ωρομίσθιοι) διάρκειας έως οχτώ (8) μηνών από την υπογραφή της σύμβασης σύμφωνα με τις κείμενες διατάξεις (για τις συμβάσεις Ι.Δ.Ο.Χ. σύμφωνα με το άρθρο 21 του ν. 2190/1994 όπως ισχύει και της παρ. 2 του άρθρου 1 του Ν.3812/2009. **Ο τελικός αριθμός των επιλεγέντων διδασκόντων θα εξαρτηθεί από τον αριθμό των εγγραφέντων μαθητών και δύναται να είναι μικρότερος από τις αρχικώς προκηρυχθείσες θέσεις.** **Η σύναψη των συμβάσεων με σχέση εργασίας Ιδιωτικού Δικαίου Ορισμένου Χρόνου (ΙΔΟΧ) (με αντίτιμο) θα γίνει υπό την προϋπόθεση συγκρότησης των αντίστοιχων τμημάτων.**

Ο ΔΗΜΑΧΡΟΣ ΛΑΡΙΣΑΙΩΝ

ΑΘΑΝΑΣΙΟΣ ΜΑΜΑΚΟΣ

ΠΡΟΕΔΡΟΣ ΤΟΥ Δ.Σ.

ΤΗΣ ΔΗΜΟΤΙΚΗΣ ΠΙΝΑΚΟΘΗΚΗΣ ΛΑΡΙΣΑΣ-

ΜΟΥΣΕΙΟΥ Γ. Ι. ΚΑΤΣΙΓΡΑ